Október 20-án a Force India bejelentette, hogy 2015-re meghosszabbította Hülkenberg szerződését. Az amerikai versenyhétvégén a kvalifikáción a 13. rajthelyet szerezte meg. A másnapi futamon már a 18. körben kénytelen volt feladni a versenyt, mert az autó ereje elszállt, ennek következtében a csapat szólt neki rádión, hogy állítsa le az autót. A brazil nagydíj időmérő edzésén a 12. legjobb időt érte el. A versenyen elején átvette a vezetést a mezőnyben, majd a 14. körben megelőzte őt Nico Rosberg. Ezt követően két körrel később Lewis Hamilton is megelőzte a németet, aki eltérő gumi stratégián volt, mint a Mercedes két pilótája. A 42. körben megérkezett Bottas mellé, mindketten lecsúsztak az ívről, Räikkönen is megérkezett honfitársára így, és meg is előzte őt. A versenyt a 8. helyen fejezte be 2 tizedre megközelítette Räikkönent. A szezonzáró dupla pontos abu-dzabi nagydíj kvalifikációján a 14. időt érte el, de a Red Bull autóin használt első szárnyelemet szabálytalannak minősítette a Nemzetközi Automobil Szövetség, így Daniel Ricciardo és Sebastian Vettel eredményét is törölték. Ennek következtében lépett előre a 12. helyre. A verseny 15. körében öt másodperces büntetést kapott, mert az első körben leszorította Kevin Magnussent. A 43. körben körbe autózta Alonsót a 8 kanyar külső ívén. Három körrel később Nico Rosberget is megelőzte, amivel feljött a 7. helyre, majd a 6. helyen zárta a futamot. Az összetett bajnokságban a 9. helyen zárt a megszerzett 96 világbajnoki pontjával.